***খুবসুরত*** (অনু. সুন্দর) হল একটি ২০১৪ সালের, ভারতীয়, হিন্দি ভাষার, প্রণয়ধর্মী কৌতুক-নাট্য চলচ্চিত্র। ছবিটি পরিচালনা করেছিলেন শশাঙ্ক ঘোষ এবং প্রযোজনা করেছিলেন রিয়া কাপুর, অনিল কাপুর এবং সিদ্ধার্থ রায় কাপুর। এতে অভিনয় করেছিলেন সোনম কাপুর, ফাওয়াদ খান, কিরণ খের, রত্না পাঠক এবং আমির রাজা হুসেন। চলচ্চিত্রটি হালকাভাবে ১৯৮০ সালের একই নামের চলচ্চিত্রের উপর ভিত্তি করে নির্মিত।
এই চলচ্চিত্রের 'মা কা ফোন' এই একটি বিখ্যাত গানের নৃত্য পরিচালনা করেছিলেন করিশমা চ্যবন।

ঘটনা
----

মিলি চক্রবর্তী একজন ফিজিওথেরাপিস্ট, যে কলকাতা নাইট রাইডার্সের জন্য কাজ করে। তার মা মঞ্জু আশা করে যে সে নিজের বিয়ের জন্য উপযুক্ত এবং চমৎকার মানুষটিকে খুঁজে নেবে। তাকে রাজস্থানের এক রাজপরিবারে পরিষেবা দেবার জন্য আহ্বান জানানো হল, সেখানে রাজা শেখর সিং রাঠোর কোমর থেকে নিচ পর্যন্ত পক্ষাঘাতগ্রস্থ। তাকে বলা হল যে ৪০ জন চিকিৎসক ইতিমধ্যেই ভাল কাজ পেয়ে চাকরি ছেড়ে দিয়েছে।

মিলি রাজপ্রাসাদে পৌঁছোয় এবং শৃঙ্খলাপরায়ন রানী নির্মলা দেবী রাঠোরের সাথে দেখা করে, মিলির অতি উৎসাহ এবং আনাড়িপনা রানীর পছন্দ হয় নি। মিলি দেখতে পায় যে তার জীবনযাপনের স্বাভাবিক পন্থা রাজপরিবারের কঠোর শৃঙ্খলার সাথে মিলছেনা। সে রাজকুমার, বিক্রম সিং রাঠোরের সাথে দেখা করে, বিক্রম তার বাবা মায়ের মতই শৃঙ্খলাপরায়ন। পরিবারের সবচেয়ে ছোট শিশু রাজকন্যা দিব্যা রাঠোরের সাথে মিলি বন্ধুত্ব করে, এবং চলচ্চিত্রের প্রতি তার আবেগকে উৎসাহ দেয়, যদিও তার পরিবারের ইচ্ছা সে ​​ব্যবসা পরিচালনা নিয়ে পড়াশোনা করে।।

রাজা মিলির নির্দেশিত অনুশীলনগুলি এড়িয়ে চলে। তখন মিলি বিক্রমের কাছে সাহায্য চায়। সে মিলিকে একই উত্তর দেন যা রানী তাকে দিয়েছে, "তুমি যদি নিজের কাজ সামলাতে না পারো, তবে তুমি চলে যেতে পারো"। মিলি হতাশ হয়ে পড়ে এবং তাদের বলে যে তাদের উচিত রাজাকে সাহায্য করা। মিলি তাদের একগুঁয়ে, কঠোর এবং স্বার্থকেন্দ্রিক বলে অভিযোগ করে।

মিলি চলে যাবার জন্য তৈরি হচ্ছিল, তখন সে একজন চাকরের কাছ থেকে জানতে পারে যে, এক গাড়ি দুর্ঘটনায় রাজার বড় ছেলের মৃত্যু হয়েছিল। সেই দুর্ঘটনার ফলেই রাজা আজ পক্ষাঘাতগ্রস্থ। রাজার পক্ষাঘাত হওয়া এবং তার ফলে সমস্ত দায়িত রানীর ওপর চলে এসেছিল, তাই আজ রানীর ব্যবহারে পরিবর্তন ঘটে গেছে এবং রাজপরিবারের একসময়কার খুশির পরিবেশটি বর্তমান অবস্থায় পৌছেছে। মিলি রাজার অপরাধবোধ কাটিয়ে উঠতে তাকে লজ্জা দেয় এবং কথোপকথন ও ভিডিও গেমের মাধ্যমে তার সঙ্গে বন্ধুত্ব করার চেষ্টা করে, এবং তাকে গাড়ী দুর্ঘটনার বিষয়ে কথা বলতে উৎসাহিত করে।

২-৩ মাস পরে মিলি রাজার উন্নতি লক্ষ্য করে। রাজা বিক্রমকে অনুরোধ করে মিলিকে সুরজগড় প্রাসাদে নিয়ে যেতে। তারা একসাথে কিছু সময় কাটায়, তারপরে রাজপুত্র একটি কাজে চলে যায় এবং মিলি কেনাকাটা করে। মিলিকে অপহরণ করা হয়; বিক্রম তাকে বাঁচায়, এবং তারা একে অপরকে চুম্বন করে। যদিও তারা পারস্পরিক আকর্ষণ ভুলে যাবার চেষ্টা করে, তবুও তারা পরস্পরের প্রেমে পড়ে। মিলি তার ভালবাসার কথা বিক্রমের কাছে স্বীকার করে কিন্তু বিক্রম অস্বীকার করে, তাদের অবস্থার পার্থক্যের কথা ভেবে। এছাড়াও বিক্রম তার সম মর্যাদার একজন মহিলা কিয়ারার কাছে বাগদত্ত।

দিব্যা জয়পুরে চলে যায় চলচ্চিত্রে অডিশন দিতে। মিলি রানিকে জানিয়ে দেয় যে সে দিব্যার পরিকল্পনাগুলি সম্পর্কে জানত, তাকে প্রাসাদ থেকে চলে যাবার আদেশ দেওয়া হয়। বিক্রমের প্রত্যাখ্যানের কারণে মিলির মন ভেঙে যায়। 
দিব্যা ফিরে এসে রানীকে বলে যে মিলির কারণেই সে ফিরে এসেছে। রাজা তখন রানিকে অবাক করে দিয়ে দাঁড়িয়ে ওঠে এবং স্বীকার করে যে, সে দিব্যাকে পালাতে দেখেছিল। রাজা তাকে বলে যে মিলি এটাই তাদের শেখানোর চেষ্টা করে যাচ্ছিল: জীবন যেমন আছে তাকে সেভাবেই ভালোবাসো। বিক্রম কিয়ারার সাথে তার বাগদান ভেঙে দেয় এবং মিলির প্রতি তার ভালবাসা স্বীকার করে নেয়; তার বাবা-মা তাকে আশীর্বাদ করে এবং তাকে দিল্লী পাঠায় মিলিকে খুঁজে আনতে।

বিক্রম শেষ পর্যন্ত মিলিকে একটি পেইন্টবল ক্ষেত্রে খুঁজে পায়, এবং তার প্রতি নিজের ভালবাসা প্রকাশ করে। রঙে আবৃত হয়ে, সে মিলিকে বিবাহের প্রস্তাব দেয়। তারা এখন বিবাহিত, মিলিকে নতুন উপাধি দেওয়া হয়েছে রাজকীয় মিসফিট (বেমানান)।

চরিত্র চিত্রণ
-------------

* সোনম কাপুর - মিলি / ডাঃ মৃণালিনী চক্রবর্তী
* ফাওয়াদ খান - যুবরাজ বিক্রম সিং রাঠোর, রাজপুত্র
* কিরণ খের - মঞ্জু চক্রবর্তী, মিলির মা
* আমির রাজা হুসেন - রাজা শেখর সিং রাঠোর
* রত্না পাঠক - নির্মলা দেবী রাঠোর, রানী
* সিমরান জেহানী - তরুণী রাজকন্যা দিব্যা রাঠোর
* অশোক বান্থিয়া - রাম সেবক, রাজকর্মী
* অদিতি রাও হায়দারী - কিয়ারা, উচ্চ সামাজিক সম্মান সম্পন্ন মহিলা, বিক্রমের বাগদত্তা
* ঋষভ চাড্ডা - কবীর চক্রবর্তী, মিলির ভাই
* সাইরাস সাহুকার - নওশের বন্দুকওয়ালা
* কাইজাদ কোতওয়াল - মিলির বাবা প্রীতম চক্রবর্তী
* যশবন্ত সিং - মহারাজা সুরজ মান সিং

সঙ্গীত
------

*খুবসুরত* এর সংগীতকার ছিলেন স্নেহা খানওয়ালকার, বাদশা একটি অতিরিক্ত গানে সুর দিয়েছিলেন। গানের কথা লিখেছিলেন একাধিক শিল্পী, যাদের মধ্যে আছেন, ইকরাম রাজস্থানী, বাদশা, সুনীল চৌধুরী, অমিতাভ বর্মা এবং স্নেহা খানওয়ালকার। প্রথম গান "ইঞ্জিন কি সিটি" প্রকাশিত হয়েছিল ২০১৪ সালের ৭ই সেপ্টেম্বর, এবং রাজস্থানী লোকসঙ্গীত "অঞ্জুন কি সিটি" নমুনা প্রকাশ করেছিল যেটি ইকরাম রাজস্থানী বিশেষভাবে চলচ্চিত্রটির জন্য পুনরায় লিখেছিলেন। পাঞ্জাবী র‌্যাপার বাদশা রচিত "আভি তো পার্টি শুরু হুই হ্যায়" শিরোনামের একটি প্রচারমূলক গান ২০১৪ সালের ২২শে আগস্ট প্রকাশিত হয়েছিল। ছবিটির সাউন্ডট্র্যাক আনুষ্ঠানিকভাবে ২০১৪ সালের ১লা সেপ্টেম্বর প্রকাশিত হয়েছিল।

নির্মাতারা অনুভব করেছিলেন যে ছবিতে একটি প্রাণবন্ত প্রেমের গানের অভাব রয়েছে এবং রিয়া কাপুরের অনুরোধে, গীতিকার আমাল মালিক "নয়না" গানটি লিখেছিলেন, যেটি তাঁর ভাই আরমান মালিক এবং সোনা মহাপাত্র গেয়েছিলেন।

| খুবসুরত সাউন্ডট্র্যাক |
| --- |
| নং. | শিরোনাম | গীতিকার | সুরকার | গায়ক | দৈর্ঘ্য |
| ১. | "ইঞ্জিন কি সিটি" | ইকরাম রাজস্থানী | স্নেহা খানওয়ালকার | সুনিধি চৌহান, রেশমি সতীশ | ৩:৫৫ |
| ২. | "আভি তো পার্টি শুরু হুই হ্যায়" | বাদশা | বাদশা | বাদশা, আস্থা গিল | ২:৫৯ |
| ৩. | "বাল খাড়ে" | সুনীল চৌধুরী | স্নেহা খানওয়ালকার | সুনিধি চৌহান | ৩:৫৯ |
| ৪. | "প্রীত" | অমিতাভ বর্মা | স্নেহা খানওয়ালকার | জ্যাসলিন রয়্যাল | ৫:০৩ |
| ৫. | "মা কা ফোন" | অমিতাভ বর্মা, স্নেহা খানওয়ালকার | স্নেহা খানওয়ালকার | প্রিয়া পঞ্চাল, মৌলী দাভে | ৪:০৭ |
| ৬. | "নয়না" | কুমার | আমাল মালিক | সোনা মহাপাত্র, আরমান মালিক | ৩:৪৫ |
| **মোট দৈর্ঘ্য:** | **২৩:৪৮** |

তথ্যসূত্র
---------

1. 1 2 3  Bollywood Hungama। "Khoobsurat Remake (2014)"। *Bollywood Hungama*। সংগ্রহের তারিখ ২২ জুলাই ২০১৪।
2. ↑  "Sonam Kapoor brings Hrishikesh Mukherji's Mili in Khoobsurat"। *Hindustan Times*। ২৩ জানুয়ারি ২০১৪। ২৯ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৪।
3. ↑  "Disney India to co-produce Khubsoorat remake with Kapoors – NDTV"। Movies.ndtv.com। ৯ ডিসেম্বর ২০১৩। ১৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৪।
4. ↑  Khoobsurat Heads Towards Happy Ending Due to Positive Word Of Mouth. ndtv.com. 27 September 2014
5. ↑  "Worldwide Gross of Khoobsurat"। *Bollywood Hungama*। ২০ সেপ্টেম্বর ২০১৪। সংগ্রহের তারিখ ১৯ নভেম্বর ২০১৬।
6. ↑  "Sonam Kapoor excited about Khoobsurat"। *Hindustan Times*। ২২ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২২ জুলাই ২০১৪।
7. ↑  "Why Sonam Kapoor's Khoobsurat name was changed from Anju to Mili | NDTV Movies.com"। Movies.ndtv.com। ২৩ জানুয়ারি ২০১৪। সংগ্রহের তারিখ ২২ জুলাই ২০১৪। [*স্থায়ীভাবে অকার্যকর সংযোগ*]
8. ↑  Upala KBR (১২ ডিসেম্বর ২০১৩)। "The original 'Khoobsurat' actress Rekha told Sonam Kapoor that"। *Daily News and Analysis*। সংগ্রহের তারিখ ২২ জুলাই ২০১৪।
9. ↑
10. ↑  "Not getting due credit from B-wood: Rajasthani folk artistes"। *The Times of India*। সংগ্রহের তারিখ ১ সেপ্টেম্বর ২০১৪।

বহিঃসংযোগ
---------

* টেমপ্লেট:IMDb movie
* টেমপ্লেট:BH movie

টেমপ্লেট:UTV Movies